الكلمه المستعاره (انجليزى: loanword ; فرنساوى: emprunt lexical) هى كلمه بتستعيرها لغه من لغه تانيه زى ماهى و بيبقى ليها نفس المعنى ، زى مثلاً كلمة ”كومبيوتر“ فى المصرى ، او كلمة " مكوك " فى العربى اللى مستعاره من الكلمه ”Մաքոք“ \ماكوك\ الأرمينى. الكلمات المستعاره عادة كلمات علميه او ادوات و الات متصنعه فى حضاره تانيه زى اوتوموبيل و ساتاليت و تلفزيون و راديو و تلفزيون و سيشوار و انثروبولوجيا و بيولوجيا و بيانو و غيرها كتير. فى اللغات ممكن كمان ان مصطلحات تستعار عن طريق ترجمتها الحرفيه مش باستخدامها بنطقها الاصلى . بالانجليزى بتتسمى العمليه دى " كالك calque " زى مثلاً فى الانجليزى بيتقال " flea market " يعنى " سوق البراغيت " و هو سوق لبيع الروبابيكيا و الكراكيب و هو مصطلح مترجم حرفياً للانجليزى من الفرنساوى " marché aux puces ". ↑ لونا غلط:bad argument #2 to 'match' (string expected, got table)